als_Latn dik_Latn tur_Latn
Serish parlamenti është shndërruar ne arene përplasjesh mes deputeteve te mazhorances dhe opozitës, këtë here me protagoniste demokratin Gent Strazimiri dhe socialistin Pjerin Ndreu. Te dy deputetet kane shkëmbyer replika ne fillim brenda ne seance plenare pas akuzave qe Strazimiri artikuloi me kriminele qe janë bere deputete. Pasi kane shkëmbyer akuza dhe sharje ndaj njeri tjetrit brenda ne seance duke bere replika ne distance, dy deputetet janë konfliktuar fizikisht ne korridoret e parlamentit, dhe si pasoje opozita ka bojkotuar seancën plenare. Vetëm pak sekonda pas ngjarjes, ish-Kryeministri Berisha lajmëroi bojkotin e kuvendit per shkak te dhunës ndaj Strazimirit. “Gjykoj se për opozitën nuk ka më vend në këtë parlament. Unë gjykoj se ky parlament i mbushur me vrasës, trafikant, kriminel, përdhunues, që drejtohet nga kreu i meduzës së krimit të organizuar Edi Rama, është i papajtueshëm me ekzistencën e një opozite demokratike. Pas diskutimit të deputetit Gent Strazimirit, me urdhër të Edi Ramës, një nga banditët e parlamentit e agreson këtu tek po pinte një cigare. Mendoj se ky është një akt i pashembullt, që dëshmon fytyrën e vërtetë të Edi Ramës dhe klikës që ka uzurpuar pushtetin”. Vendimi për bojkot është zyrtarizuar ne nje mbledhje te gjate te grupit parlamentar te PD-se. Vete deputeti Strazimiri ne një reagim ne Facebook shkruan se së shpejti do të fillojnë me likuidim fizik të kundërshtarëve politikë! Me votë erdhi në pushtet edhe Mussolini edhe Hitleri – thekson ai, duke apeluar për reagim. Ky nuk është rasti i pare i dhunës dhe sherreve ne parlament; vetëm pak jave me pare ne korridoret e kryesisë deputeti demokrat Strazimiri u konfliktua me socialistet Prenga e Qefalia.
als_Latn